b"\n_START_ARTICLE_\nMa\xc5\xa1ikula\n_START_PARAGRAPH_\nMa\xc5\xa1ikula (francosko: machicoulis, malte\xc5\xbeansko galleriji tal-mis\xc4\xa7un ) ali izlivni pomol (tudi izlivnica) je odprtina v tleh med podpornimi konzolami parapeta, skozi katero so na napadalce ob vzno\xc5\xbeju obrambnega zidu lahko metali kamne ali drugo gradivo, kot je vrela voda ali olje. Zasnova je bila uvedena v srednjem veku v Evropi, ko so se normanski kri\xc5\xbearji vrnili iz Svete de\xc5\xbeele. Prsobran z ma\xc5\xa1ikulami je bil porinjen navzven iz podpornega zidu, da bi ma\xc5\xa1ikule lahko izvedli. Borbena plo\xc5\xa1\xc4\x8dad je podobna konstrukcija izdelana iz lesa, obi\xc4\x8dajno za\xc4\x8dasno zgrajena v primeru obleganja. Prednosti ma\xc5\xa1ikul nad lesenimi plo\xc5\xa1\xc4\x8dadmi so ve\xc4\x8dja mo\xc4\x8d in po\xc5\xbearna odpornost kamna._NEWLINE__NEWLINE_ _NEWLINE_Beseda izhaja iz stare francoske besede machecol, navedene v srednjeve\xc5\xa1ki latin\xc5\xa1\xc4\x8dini kot machecollum, verjetno iz stare francoske machier  \xc2\xbbstiskati, raniti\xc2\xab\xc2\xa0in col \xc2\xbbvrat\xc2\xab. Ma\xc5\xa1ikula je v angle\xc5\xa1kem jeziku zabele\xc5\xbeena \xc5\xa1ele v 18. stoletju, vendar je glagol machicoll\xc4\x81re  potrjen v anglo-latin\xc5\xa1\xc4\x8dini.  \xc5\xa0panska beseda, ki ozna\xc4\x8duje to strukturo, je matac\xc3\xa1n, ki prav tako izhaja iz matar canes, kar pomeni grobo \xc2\xbbubijanje psov\xc2\xab\xc2\xa0in so s slednjim mi\xc5\xa1ljeni neverniki.  _NEWLINE_Ma\xc5\xa1ikule so bile bolj pogoste pri francoskih gradovih in ne v angle\xc5\xa1kih, kjer so obi\xc4\x8dajno omejene na vhod, kot grad Conwy, Wales, iz v 13. stoletja. _NEWLINE_Eden prvih primerov ma\xc5\xa1ikul, ki \xc5\xa1e vedno obstajajo v severni Franciji, je Ch\xc3\xa2teau de Farcheville zgrajen leta 1291 izven Pariza.\n_START_SECTION_\nFunkcija\n_START_PARAGRAPH_\nMa\xc5\xa1ikule so slu\xc5\xbeile kot navpi\xc4\x8dna obramba ob vzno\xc5\xbeju stene. Za razliko od zunanjih parapetov in stolovi, v katerih se je branilec naslanjal \xc4\x8dez ograjo in so ga v tistem trenutku napadalci odkrili, je obzidje z ma\xc5\xa1ikulami nudilo popolno za\xc5\xa1\xc4\x8dito pred sovra\xc5\xbenikovim ognjem._NEWLINE_Skozi ma\xc5\xa1ikule so na napadalce metali kamenje razli\xc4\x8dnih velikosti. Uporaba vrelih teko\xc4\x8din kot sta voda ali olje so tudi navedene v nekaterih virih. Slednje pa velja po dana\xc5\xa1njih raziskavah le izjemoma: v gradovih je bila pitna voda povezana s cisterno ali vodnjakom in je bila potrebna za pre\xc5\xbeivetje, zato je vpra\xc5\xa1anje uporabe kot oro\xc5\xbeje na mestu (pri vodnih gradovih je polo\xc5\xbeaj morda druga\xc4\x8den). Olje ali smola sta bila draga, zato dvomijo v njihovo uporabo za napad. Vendar bolj u\xc4\x8dinkovita in arheolo\xc5\xa1ko manj sporna je srednjeve\xc5\xa1ka uporaba ognjenih pu\xc5\xa1\xc4\x8dic._NEWLINE_V srednjeve\xc5\xa1kih utrdbah so bile posamezne ma\xc5\xa1ikule pogosto dolo\xc4\x8dene kot izlivnice za strani\xc5\xa1\xc4\x8de. Zaliv je bil nato znotraj varovan, po navadi z ovalnim izrezom, ki je po\xc4\x8dival na strani sobe na ograji. \xc4\x8ce bi bilo ve\xc4\x8d eta\xc5\xbe, so se namestili v isti steni eden pod drugim. V primeru obrambe bi jih lahko znova uporabili.\n_START_SECTION_\nOblikovanje\n_START_PARAGRAPH_\nPodobno kot cine, so ma\xc5\xa1ikule kot gradbeni element poseben del grajske arhitekture. Uporabljeni so bili razli\xc4\x8dni vzorci in okraski. Pogosto jih obstaja ve\xc4\x8d, vsak kot malo naprej \xc5\xa1trle\xc4\x8da konzola, s samostojnim spodnjim robom. V Italiji so bile v modi s podalj\xc5\xa1ano konzolo s strmim kotom. Vrzeli med konzolami se lahko premostili z ravnim kamnitim nosilcem ali z majhnim ope\xc4\x8dnim lokom. Tudi obliko loka je uporabila cela vrsta srednjeve\xc5\xa1ke arhitekture._NEWLINE_Potem ko so gradovi izgubili pomen z izumom topa, je ma\xc5\xa1ikula postala zgolj dekorativni element gradov in pala\xc4\x8d. Pogosto so podobne obokanim frizom. Kot okras jih je mogo\xc4\x8de pripisati mnogim neogotskim zgradbam iz 19. stoletja.\n_START_SECTION_\nKasnej\xc5\xa1a uporaba\n_START_PARAGRAPH_\nMa\xc5\xa1ikule so bile kasneje uporabljene za dekorativni u\xc4\x8dinek s presledki med konzolami, vendar brez odprtin, pozneje pa so postale zna\xc4\x8dilnost mnogih nevoja\xc5\xa1kih objektov (na primer \xc5\xa1kotska baronska arhitektura iz 16. stoletja in gotske stavbe iz 19. in 20. stoletja )._NEWLINE_Ma\xc5\xa1ikule, lokalno poznane kot galleriji tal-mis\xc4\xa7un (kar pomeni balkon vrele vode v malte\xc5\xa1\xc4\x8dini), so pogost pojav v \xc5\xa1tevilnih stolpih in pode\xc5\xbeelskih stavbah na Malti do 18. stoletja. Stavbe z ma\xc5\xa1ikulami so stolpi Torri tal-Qrendi, Torri Gauci, Torri tal-Kaptan, Torri ta' Birkirkara in Torri tal-Wejter."